  Майя Бывальцева 46 иськем 778 метр автомобиль сюресъёсты, со пӧлын оглом 108,4 метр кузьда куинь выжъёсты лэсьтозы, но тупатъялозы Удмуртиын 2017-тӥ арын. Соослэсь лыдметсэс элькун кивалтэт 20-тӥ тулыспалэ юнматӥз. Списоке шедизы мер ужъюртъёсын гуртъёс, озьы ик «Гурт возёсэз азинтон но гурт возёсын поттэм сиён-юонъёсын вузпӧрез радъян» улосвыл кун программа улсын сиён-юонъёс поттӥсь но лэсьтӥсь объектъёс дорозь сюресъёс. Юнматэм лыдметысь объектъёс:  — Балезино ёросын (Игра — Глазов) — Кожило сюресэз выльдон (3,26 иськем);  — Эгра ёросын (Зура — Лозолюк) — Максимовка сюресэз выльдон (0,54 иськем);  — Эгра ёросын Унтэм — Годекшур сюресэз выльдон (3,67 иськем);  — Кез ёросын Сурӟи — Тортым сюресэз выльдон (8,52 иськем);  — Красногорск ёросын Артык — Мельниченки сюресэз выльдон (3,61 иськем);  — Пичи пурга ёросын (Пичи Пурга — Норья) — Чурашур 1+000 иськем — 2+800 иськем сюресэз выльдон (1,71 иськем);  — Сарапул ёросын (Сарапул — Верхний Бугрыш) — Антипино гурт сюресэз выльдон (3,09 иськем, но 60,2 метр выж);  — Ува ёросын (Ижкар — Ува) — Кочур сюресэз выльдон (3,53 иськем, но 24,1 метр выж);  — Шаркан ёросын (Шаркан — Бородуль) — Баки сюресэз лэсьтон (1 иськем);  — Юкаменск ёросын Кычён гуртэ пырон сюресэз выльдон (1,9 иськем);  — Грак ёросын (Пор Вожой — Пуклё) — Ӟанка 0+000 иськем — 4+100 иськем сюресэз выльдон (3,39 иськем)  — Шаркан ёросын (Якшур-Бӧдья — Шаркан) — Мувыр 0+000 иськем — 4+300 иськем сюресэз выльдон (3,85 иськем, но 24,1 метр выж);  — Яр ёросын Орловский — Киров улосвыллэн кунгожез 0+000 иськем — 23+000 иськем, 0+000 иськем люкетэз — Люкымвож гурт (5 иськем). Нимысьтыз федерал программая Удмуртия со понна 2017-тӥ арын 520 миллион 757 сюрс манет басьтоз, элькун 382 миллион 635 сюрс манет висъялоз. Ужанрадлыке озьы ик пыртӥзы 2016-тӥ арын выльдэм, но элькун коньдэтысь 347 миллион 545 сюрс манет тыр уксёез быдэссэ тырымтэ объектъёсты. Тегъёс: Авто Ижкар Удмуртия Россия сюресъёс гуртсюресъёс коньдэт экономиканоконьдонужпумъёс  